NORAKSTS

|  |  |
| --- | --- |
| 28.11.2024. | Nr.15/11 |

###### BRUĢA IELAS NOSAUKUMA PIEŠĶIRŠANA TRANSPORTA INFRASTRUKTŪRAS TERITORIJAI LIELUPES INDUSTRIĀLĀ PARKA TERITORIJĀ, JELGAVĀ

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas pilsētas pašvaldības administrācija 2017. gada 20. decembrī pieņēma lēmumu Nr.2-26.3/11749 “Detālplānojuma projekta nekustamajiem īpašumiem Neretas ielā 1, Rubeņu ceļā 2 un Neretas ielā 11, Jelgavā apstiprināšana”, ar kuru apstiprināja detālplānojuma projektu nekustamajiem īpašumiem Neretas ielā 1, Rubeņu ceļā 2 un Neretas ielā 11, Jelgavā. Saskaņā ar izstrādāto detālplānojumu, projektētajai zemes vienībai Nr.29 (jaunveidojamais ielas posms) noteikts funkcionālais zonējums - Transporta infrastruktūras teritorija (TR). Pēc detālplānojuma izstrādes un zemes vienību kadastrālās uzmērīšanas, zemes vienībai piešķirts kadastra apzīmējums 0900 015 0333 (turpmāk – Zemes vienība). Saskaņā ar Zemgales rajona tiesas Jelgavas pilsētas zemesgrāmtas nodalījuma Nr.100000580380 datiem Zemes vienība reģistrēta nekustamā īpašuma ar kadastra numuru 0900 015 0362 sastāvā.

Saskaņā ar Jelgavas pilsētas pašvaldības administrācijas Attīstības un pilsētplānošanas pārvaldes 2018. gada 10. aprīļa lēmumu Nr.2-26.2/2929 “Lietošanas mērķa noteikšana zemes vienībām Rubeņu ceļā 2, Jelgavā” Zemes vienībai noteikts lietošanas mērķis Satiksmes infrastruktūras apbūve – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), kā arī noteiktas ielas sarkanās līnijas.

Saskaņā ar 2024. gada 22. oktobra Jelgavas valstspilsētas pašvaldības iestādes “Centrālā pārvalde” Būvvaldes (turpmāk – Būvvalde) aktu “Par objekta Lielupes industriālā parka ceļa Nr.1 pārbūve, Jelgavā pieņemšanu ekspluatācijā” jaunizveidojamais ielas posms ir pieņemts ekspluatācijā.

Atbilstoši Ministru kabineta 2021. gada 29. jūnija noteikumu Nr.455 “Adresācijas noteikumi” 11.punktam pilsētu un ciemu teritorijā ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Jelgavas valstspilsētas pašvaldības tīmekļvietnē www.jelgava.lv laika posmā no 2024. gada 25. oktobra līdz 31. oktobrim tika organizēta balsošana par jauniem ielu nosaukumiem Lielupes industriālā parka teritorijā, kur noslēgusies divu jaunu ielu posmu izbūve. Pēc balsošanas rezultātiem, no trim piedāvātajiem variantiem (Bruģa iela, Gaujas ceļš, Kaļķu iela) ielas, kas savieno Rubeņu ceļu ar Prohorova ielu, nosaukumam, visvairāk balsis saņemtas par Bruģa ielu. Ņemot vērā balsošanas rezultātus, 2024. gada 1. novembrī Būvvalde nosūtīja pieprasījumu Valsts valodas centram atzinuma sniegšanai par Bruģa ielas nosaukuma piešķiršanu nekustamajam īpašumam ar kadastra numuru 0900 015 0362 (zemes vienības kadastra apzīmējums 0900 015 0333).

Valsts valodas centrs 2024. gada 11. novembrī ir sniedzis atzinumu Nr.1-16.1/702 “Par oficiālā vietvārda priekšlikumu”, saskaņā ar kuru priekšlikumu par oficiālā vietvārda “Bruģa iela” piešķiršanu Jelgavā esošam publiskās transporta infrastruktūras objektam atzīst par atbilstošu Ministru kabineta 2012. gada 10. janvāra noteikumu Nr.50 “Vietvārdu informācijas noteikumi” (turpmāk - Noteikumi) prasībām attiecībā uz oficiālo vietvārdu.

Saskaņā ar Noteikumu 24.1.apakšpunktu, pašvaldība, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus adresācijas objektiem, kas noteikti normatīvajos aktos adresācijas jomā.

Ievērojot minēto un pamatojoties uz Administratīvo teritoriju un apdzīvoto vietu likuma 11.panta trešo daļu un Pašvaldību likuma 10.panta pirmās daļas 6.punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

Piešķirt ielas nosaukumu “Bruģa iela” transporta infrastruktūras teritorijai Lielupes industriālā parka teritorijā, Jelgavā (nekustamā īpašuma kadastra numurs 0900 015 0362, zemes vienības kadastra apzīmējums 0900 015 0333).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī